tomron87/hebrew-wikipedia-sentences-corpus huggingface dataset:
"You Belong with Me" יצא כסינגל השלישי מתוך האלבום ב-26 באפריל 2009. הוא קיבל ביקורות מעורבות, החל מ-"כל להיט של טיילור סוויפט נשמע אותו הדבר" ועד ציונו כאחד השירים הטובים ביותר שלה.
הסינגל זכה להצלחה מסחרית בינלאומית.
בארצות הברית, השיר הגיע למקום השני במצעד הבילבורד הוט 100, השיא של סוויפט באותה תקופה.
עם מכירות של מעל 4.5 מיליון עותקים בארצות הברית נכון לנובמבר 2014, השיר היה לשיר הקאנטרי השלישי הנמכר ביותר בכל הזמנים.
רומן וייט ביים את הקליפ ל-"You Belong with Me", שעלילתו מתמקדת במושא אהבתה בחשאי של הגיבורה, אף על פי שיש לו חברה; גם הגיבורה וגם האנטגוניסט משוחקים על ידי סוויפט.
הקליפ ל-"You Belong with Me" זכה בפרס קליפ השנה לזמרת בטקס פרסי הווידאו-קליפים של MTV, בשנת 2009. נאום הזכייה שלה נקטע על ידי הראפר קניה וסט, שלקח מידה את המיקרופון והכריז שהפרס מגיע לביונסה, על הקליפ לשיר "".
התקרית גרמה למהומה תקשורתית, ורבים יצאו להגנתה של סוויפט.
"Fifteen" יצא כסינגל הרביעי מהאלבום ב-1 בספטמבר 2009. השיר זכה לשבחי המבקרים בשל פגיעותו ובשל התיאור המדויק של בן נוער אמיתי.
מבחינה מסחרית, "Fifteen" זכה להצלחה מועטה לעומת קודמיו; הוא הגיע למקום ה-21 במצעד הבילבורד הוט 100 ולמקום ה-19 במצעד הקנדי.
בארצות הברית, נמכר השיר בלמעלה מ-1.3 מיליון עותקים נכון לנובמבר 2014. הקליפ של "White Horse", גם הוא בבימויו של וייט, עוקב אחר סוויפט ההולכת בגן, כשהיא חווה מחדש זכרונות ילדות רבים שלה עם חברתה.
שיר הנושא והסינגל החמישי והאחרון מתוך האלבום, "Fearless", יצא ב-4 בינואר 2010. השיר זכה לשבחי המבקרים, שהחמיאו לסוויפט על הפנייה לקבוצות גיל שונות.
השיר הגיע למקום התשיעי במצעד הבילבורד הוט 100, ולמעמד פלטינה עם מכירות של יותר ממיליון הורדות דיגיטליות.
הקליפ לשיר, שבויים על ידי טוד קסטי, מכיל צילומים מאחורי הקלעים של סיבוב ההופעות Fearless Tour ומסיבוב ההופעות עצמו.
האלבום זכה לביקורות חיוביות בדרך כלל, עם ציון ממוצע של 73 מתוך 100 לפי Metacritic.
סטיבן תומאס ארלוויין מאתר AllMusic הצביע על כך שסוויפט עזבה את הכתיבה מנקודת מבטה של נערה באלבום זה ועברה לכתיבה בוגרת יותר.
הוא ציין שהכתיבה של סוויפט היא לא מנקודת מבטה של דיווה אלא מזו של אחות גדולה, והדגים זאת עם השיר "Fifteen".
הוא כינה את האלבום "אחד מאלבומי פופ המיינסטרים הטובים ביותר של שנת 2008" ואמר שאף על פי שאלמנטי מוזיקת הפופ באלבום עולים אלמנטי מוזיקת הקאנטרי הוא לא נשמע צעקני וכניסיון גס להיות אלבום פופ.
קן טאקר ממגזין בילבורד כתב שהסיבה להצלחה של האלבום היא שאף על פי שסוויפט עדיין נערה, השירים שהיא כותבת מצליחים למשוך קהלים רחבים.
ג'יימס ריד מהבוסטון גלוב האמין שהקסם של סוויפט טמון בכתיבת השירים שלה ושזה מה שהפריד אותה מכוכבניות נוער אחרות, בתקופה שבה כדי להצליח במוזיקה צריך "שמות גדולים בהפקה ובכתיבת השירים ותוכנית בערוץ דיסני".
הוא אף השווה את סוויפט לגרסה הצעירה של הדיקסי צ'יקס בשל יכולתה לטשטש את הגבול בין מוזיקת הקאנטרי למוזיקת המיינסטרים.
מבקר המוזיקה רוברט כריסטאגו דירג את האלבום .
הוא לא אהב את המסר הכללי של האלבום, אותו הגדיר כ"אתה חייב להאמין בסיפורי אהבה והנסיך צ'ארמינג ואושר ועושר", אבל התרשם מאוד מכתיבת השירים של סוויפט והביע את הערכתו לכשרונה של סוויפט ולחוזקה.
הוא הוסיף שהרף שהציבה סוויפט באלבום זה הוא גבוה מדי עבור כוכבי נוער אחרים.
ליה גרינבלט מאנטרטיינמנט ויקלי קבעה שלמרות המאפיינים החיצוניים של סוויפט, הדומים לכוכבות אחרות כמו בריטני ספירס וכריסטינה אגילרה, הם לא דומים מוזיקלית כיוון שהיא שרה על מיניות כמו בן נוער אמיתי ולא כמו מוצר תעשייתי.
אלקסיס פטרידיס מהגרדיאן נתן ביקורת מעורבת על האלבום - לדעתו האלבום היה תפל ולא חדשני, אך מבוצע היטב להפליא.
ג'ון קרמניקה מהניו יורק טיימס תיאר את סוויפט "אחת מכותבי השירים הטובים ביותר של הפופ" ואמר שהאלבום עוצב באלגנטיות, בדומה לאלבום הבכורה.
ג'ודי רוזן מרולינג סטון הביעה הערכה לכישרון של סוויפט בכתיבת שירים, בדגש על היכולת שלה ליצור שירים עם כישרון אינטואיטיבי בארכיטקטורת בית-פזמון-גשר, והשוותה אותה למפיקי העל השוודים ד"ר לוק ומקס מרטין.
רוזן ייחסה את הקסם המיוחד של סוויפט לשילוב של מקצועיות ושל וידויים אינטימיים ואמיתיים שנראו כאילו נקרעו מיומנה של נערה.
ג'ונתן קיף של מסלאנט מגזין האמין כי האלבום מוכיח כי סוויפט מסוגלת לקריירה מוזיקלית ארוכה.
עם זאת, הוא היה מאוכזב מהאלבום, כיוון שזה לא כלל ליטושים משמעותיים כקודמו.
ג'וש לאב מווילג' ווייס כתב שהמילים בשיריה לא מהוססות, ושסוויפט הצליחה להימנע מ"המלכודות של היומנאי הטיפוסי - בנאליות נדושה ושטויות פסאודו-עמוקות".
כריס ריצ'רדס מוושינגטון פוסט העריך את יכולתה ליצור שירים מצליחים וציין שקולה של סוויפט מתאים גם לרדיו דיסני וגם לערוץ הקאנטרי CMT.
הוא גם הרגיש שסוויפט היא כותבת שירים מוכשרת, אבל עקביותה הפכה אותם לפעמים לאחידים מדי.
האלבום זכה בשני פרסי גראמי בשנת 2010 בשתי קטגוריות: "אלבום השנה" ו-"אלבום הקאנטרי הטוב ביותר".
הזכייה של סוויפט בפרס אלבום השנה הפך אותה לצעירה ביותר שזוכה בקטגוריה (ובכך עקפה את אלאניס מוריסט שזכתה בפרס בגיל 21 עם אלבומה Jagged Little Pill).
הוא היה גם האלבום הראשון שזכה בפרס אלבום השנה בפרסי גראמי, בפרסי המוזיקה האמריקאית, בפרסי איגוד מוזיקת הקאנטרי, בפרסי האקדמיה למוזיקת הקאנטרי ובכך הפך לאלבום הקאנטרי המעוטר ביותר בהיסטוריה.
בפרסי המוזיקה האמריקאית זכה האלבום גם בפרס אלבום הקאנטרי האהוב ביותר והיה מועמד לפרס אלבום הפופ/רוק של השנה.
האלבום זכה בפרס אלבום השנה לזמרת ואלבום הקאנטרי של השנה בפרסי בחירת הנוער וזכה פעמיים בפרס האלבום הנמכר של השנה של איגוד מוזיקת הקאנטרי הקנדי.
האלבום היה מועמד לפרס ג'ונו לאלבום הבינלאומי של השנה.
בארצות הברית, כבש האלבום את פסגת מצעד 200 האלבומים של בילבורד עם 592,000 עותקים שנמכרו בשבוע הראשון ליציאתו.
האלבום נשאר בפסגת המצעד במשך 11 שבועות, התקופה הארוכה ביותר לאלבום בעשור הראשון של המאה ה-21. יתר על כן, הוא נשאר בפסגת המצעד במשך התקופה הארוכה ביותר עבור אמנית קאנטרי, השלישית הארוכה ביותר עבור אמן קאנטרי והשישית הארוכה ביותר על ידי אמנית.
מכירות האלבום המשיכו להיות חזקות בכל שאר 2009. האלבום היה האלבום הנמכר ביותר בשנת 2009 בארצות הברית, לאחר שמכר עד סוף שנה זו 3.217 מיליון עותקים, מה שהפך את סוויפט לאמן הצעיר ביותר ולאמנית הקאנטרי הראשונה שמגיעה להישג זה.
ההצלחה של האלבום נמשכה שנים לאחר יציאתו.
השבוע שהסתיים ב-30 בינואר 2010 היה השבוע ה-52 של האלבום בעשירייה הראשונה במצעד הבילבורד 200, מה שהפך אותו לאלבום ה-18 בתולדות המצעד שנשאר בעשרת הגדולים במשך שנה שלמה והיחיד שעשה זאת בעשור הראשון של המאה ה-21. בסך הכל נשאר האלבום בעשירייה הראשונה 58 שבועות, התקופה הארוכה ביותר לאמן קאנטרי.
האלבום נשאר המצעד למעלה מ-230 שבועות.
במצעד אלבומי הקאנטרי של בילבורד, נשאר במקום הראשון במשך 35 שבועות לא רצופים.
האלבום הגיע למעמד יהלום מטעם איגוד תעשיית ההקלטות האמריקאי (RIAA).
נכון לדצמבר 2017 האלבום מכר יותר מ-10 מיליון עותקים בארצות הברית.
בקנדה, נכנס האלבום למקום הראשון במצעד האלבומים, עם מכירות של למעלה מ-27,000 עותקים בשבוע הראשון לצאתו.
אף על פי שהאלבום נשאר בפסגת המצעד במשך שבוע אחד בלבד, הוא נשאר בין 15 האלבומים במצעד במשך 67 שבועות והגיע למעמד פלטינה מרובעת מטעם Music Canada עבור משלוחים של למעלה מ-320,000 עותקים.
האלבום זכה להצלחה גם מעבר לים.
באוסטרליה, הגיע האלבום למקום השני במצעד האלבומים והגיע למעמד פלטינה משובעת מטעם איגוד תעשיית ההקלטות האוסטרלי (ARIA) עבור משלוחים העולים על 490,000 עותקים.
בניו זילנד, הגיע האלבום למקום הראשון במצעד האלבומים והגיע למעמד פלטינה משולשת מטעם איגוד תעשיית ההקלטות הניו זילנדי (RIANZ) עבור משלוחים של 45,000 עותקים.
האלבום נמכר בלמעלה מ-400,000 עותקים ברחבי אסיה, נכון לפברואר 2011. ביפן הגיע האלבום למקום השמיני במצעד האלבומים, ונשאר במצעד בסך הכל 108 שבועות והגיע למעמד זהב מטעם איגוד תעשיית ההקלטות היפני (RIAJ) עבור משלוחים של 100,000 עותקים.
בפיליפינים, הגיע האלבום למעמד פלטינה מתושעת מטעם איגוד תעשיית ההקלטות הפיליפיני (PARI) עבור מכירות של 135,000 עותקים, האלבום הבינלאומי שהגיע למעמד הגבוה ביותר אי פעם במדינה זו.
האלבום הגיע למעמד פלטינה בסינגפור, בטאיוואן, במלזיה ובאינדונזיה ולמעמד זהב בהונג קונג.
בהממלכה המאוחדת הגיע האלבום למקום החמישי במצעד האלבומים, נשאר במצעד בסך הכל 64 שבועות והגיע למעמד פלטינה מטעם תעשיית ההקלטות הבריטית (BPI) עבור משלוחים של 300,000 עותקים.
באירלנד, הגיע האלבום למקום השביעי במצעד האלבומים והגיע למעמד פלטינה כפולה מטעם איגוד תעשיית ההקלטות האירי (IRMA) עבור משלוחים של 30,000 עותקים.
האלבום זכה להצלחה מועטה יותר בשאר היבשת ונכנס לעשרים העליונים במצעדים של אוסטריה, גרמניה, יוון, נורווגיה, רוסיה ושוודיה.
בסך הכל, נמכר האלבום בלמעלה מ-10 מיליון עותקים ברחבי העולם.
במצעדי סוף השנה בארצות הברית הגיע האלבום למקום ה-66 במצעד האלבומים הכללי בילבורד 200 ולמקום ה-13 במצעד אלבומי הקאנטרי של בילבורד בשנת 2008. בשנת 2009 כבש האלבום את המקום הראשון בשני המצעדים.
בשנת 2010 הגיע האלבום למקום השביעי והשני בהתאמה, בשנת 2011 הגיע למקום ה-88 וה-42 בהתאמה ובשנת 2012 הגיע למקום ה-126 במצעד הבילבורד 200.
בקנדה הגיע האלבום למקום השני בשנת 2009 ולמקום ה-14 בשנת 2010. באוסטרליה הגיע האלבום למקום הרביעי ב-2009 ולמקום ה-17 ב-2010. בניו זילנד הגיע האלבום למקום השני ב-2009 ולמקום ה-31 בשנת 2010. בהממלכה המאוחדת הגיע האלבום למקום ה-46 ב-2009 ולמקום ה-122 ב-2010.
ביפן הגיע האלבום למקום ה-75 בשנת 2010.
מצעדי סוף העשור וכל הזמנים
במצעדי סוף העשור הראשון של המאה ה-21 הגיע האלבום למקום ה-56 בארצות הברית ולמקום ה-87 באוסטרליה.
במצעד כל הזמנים של בילבורד שנערך בסוף שנת 2015, דורג האלבום במקום הרביעי.
Favicon (קיצור ל-Favorite icon, מילולית: צלמית מועדפים), הוא קובץ המכיל צלמית אחת או יותר, בדרך כלל בגודל 16 על 16 פיקסלים המזוהים עם דף או אתר מסוים ברשת האינטרנט.
מעצב אתרי אינטרנט יכול ליצור צלמית שכזו ולהעלות אותה לאתר (או לדף), ודפדפני אינטרנט יעשו בה שימוש.
דפדפנים שמספקים תמיכה ל-favicon לרוב מציגים אותו בשורת הכתובות של הדפדפן (ולעיתים קרובות גם בהיסטוריית הגלישה), וליד שם הדף ברשימת הסימניות.
דפדפנים שתומכים בממשק מבוסס לשוניות לרוב יציגו את ה-favicon סמוך לכותרת הדף בלשונית, ודפדפנים שמיועדים לאתר מסוים יציגו את ה-favicon כצלמית על שולחן העבודה.
במרץ 1999, מיקרוסופט שחררה את אינטרנט אקספלורר 5, שתמך ב-favicon בפעם הראשונה.
במקור, ה-favicon היה קובץ בשם favicon.ico שמוקם בתיקיית השורש של אתר האינטרנט.
מנגנון ה-favicons של אינטרנט אקספלורר אפשר לכל מי שהוסיף את האתר לסימניות לראות את ה-favicon ליד כתובת האתר בשורת הכתובות.
כתוצאה מכך, יכלו בעלי האתרים להעריך כמה משתמשים הוסיפו את האתר שלהם לסימניות לפי כמות הבקשות של קובץ ה-favicon.
תופעה זו כבר לא קיימת, מכיוון שכל הדפדפנים המודרניים טוענים את ה-favicon כך שיופיע ליד שורת הכתובות בלי קשר להאם המשתמש הוסיף את האתר לסימניות.
ה-favicon תוקנן על ידי World Wide Web Consortium (W3C) במסגרת HTML 4.01, ששוחרר בדצמבר בשנת 1999, ולאחר מכן ב-XHTML 1.0, ששוחרר בינואר בשנת 2000. המימוש התבצע באמצעות תגית link עם מאפיין rel בתוך אזור ה-head של המסמך, שנועדה לציין את שם הקובץ והמיקום שלו.
בניגוד לבעבר, הקובץ יכול להיות בכל תיקייה שהיא באתר ובכל סוג תמונה שהוא.
באופן אירוני, כאשר השתמשו בפורמט כדי להציג תמונות (לא כ-favicon), אינטרנט אקספלורר לא יכל להציג את הקבצים שהוגשו בעזרת ה-MIME type הזה.
פתרון עוקף עבור אינטרנט אקספלורר היה לשייך קובצי ל-MIME type הלא מתוקנן image/x-icon בשרתי האינטרנט שהגישו את הדפים.
עקב הצורך לבדוק תמיד האם הוא קיים, favicon יכול לגרום להאטה בזמן טעינת הדף.
הוא גם עלול לגרום ליצירת ערכי 404 מיותרים בתיעוד האירועים של השרת במידה והוא לא קיים.
W3C לא תיקננו את מאפיין ה-rel, כך שישנן מילים נוספות כמו shortcut icon שגם מתקבלות על ידי הדפדפנים.
favicon לעיתים קרובות נערך על ידי התקפות אינטרנט שונות, כמו דיוג או התקפות ציתות לדפי HTTPS.
חלק גדול מדפדפני האינטרנט מציגים את ה-favicon במקומות מרכזיים בממשק המשתמש של הדפדפן, כמו בשורת הכתובות, שהם מקומות שגם מאפשרים למשתמש לוודא שמדובר בפרוטוקול תקשורת מאובטח, כמו TLS.
על ידי שינוי של ה-favicon לתמונה מוכרת של מנעול המופיעה ליד אתרים מאובטחים בממשק הדפדפן, התוקף יכול לנסות להוליך את המשתמש שולל ולגרום לו לחשוב שמדובר באתר שמשתמש בתקשורת מאובטחת.
כלים אוטומטיים להתקפות אדם באמצע כמו SSLStrip יכולים לנצל את התעלול הזה.
על מנת להסיר את האיום, חלק מהדפדפנים מציגים את ה-favicon בתוך הלשונית בזמן שהם מציגים את מצב האבטחה של האתר ליד כתובתו.
|חברת תקליטים=דקונסטרקשן, פליי איי, קולומביה, אולטרה
Feel So Close (בעברית: מרגיש כל כך קרוב) הוא שיר של הדי ג'יי והמפיק הסקוטי קלווין האריס, אשר פורסם בתור הסינגל השני מתוך אלבום האולפן השלישי שלו, .
האריס חזר לבצע את שיר זה, על אף שקבע בעבר שהוא יפסיק לכלול אותו בהופעות.
בשבועו הראשון, הגיע השיר למקום השני במצעד הסינגלים הבריטי, והפך לשיר השישי שלו שנכנס לעשרת הראשונים משיריו כאמן סולו.
השיר אף נכנס למצעד הבילבורד הוט 100 כאשר בשיאו הגיע למקום ה-12, והפך לשיר הראשון של האריס שנכנס למצעד כאמן סולו, ולשיר השני באופן כולל, כאשר הראשון היה We Found Love של ריהאנה, בו הוא משתתף.
מכירות השיר עלו להיקף של כ-2.17 מיליון עותקים בארצות הברית עד סוף 2012.
"Feel So Close" הושמע בסדרות הטלוויזיה המעגל הסודי ויומני הערפד, במשחק הווידאו "Guitar Hero Live", ובטריילר לסרט הדרכה הורית''.
ב-2013, כוכב היוטיוב קורט הוגו שניידר וחברת קוקה-קולה התחברו כדי ליצור קליפים עם עטיפות יצירתיות של שני להיטים משנת 2013. אחד מהם היה "Feel So Close", והשני היה "Little Talks" של אוף מונסטרס אנד מן, עבור קמפיין בשם "הקולות של AHH".
"Feel So Close" מציג את שניידר מנגן בבקבוקי קוקה-קולה, כוסות ופחיות.
ב-14 בינואר 2014, גרסה של הווידאו שודרה בפרק הבכורה של עונה 13 של הריאליטי אמריקן איידול ברשת הטלוויזיה FOX.
אזורDateFormatLabelאירלנד19 באוגוסט 2011הורדה דיגיטליתדקונסטרקשן, פליי איי, קולומביההממלכה המאוחדת21 באוגוסט 2011ארצות הברית14 בפברואר 2012רדיו מיינסטריםאולטרה
"Fearless" (בעברית: "חַסְרַת פַּחַד") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless.
השיר יצא לאור ב-3 בינואר 2010, על ידי חברת התקליטים ביג משין רקורדס, כסינגל החמישי והאחרון מתוך האלבום.
סוויפט כתבה את השיר עם ליז רוז והילרי לינדזי והפיקה אותו עם נייתן צ'פמן.
מבחינה מוזיקלית, "Fearless" הוא שיר קאנטרי פופ, בדומה לשירים נוספים ב-Fearless.
מבחינה לירית, הוא עוסק ב"דייט הראשון והמושלם" לטענתה של סוויפט.
"Fearless" ספג שבחים ביקורתיים רבים מטעם מבקרי המוזיקה, שטענו כי "השיר פונה לכל קבוצות הגיל השונות".
בנוסף לכך, הוא זכה בשני פרסי BMI בקטגוריות "שירים עטורי פרסים" ו"ההוצאה לאור של השנה".
הוא זכה להצלחה בעיקר בארצות הברית, כאשר הגיע למקום העשירי במצעד שירי הקאנטרי, והתשיעי במצעד הבילבורד הוט 100. הוא קיבל את תואר הזהב מטעם איגוד תעשיית ההקלטות האמריקאי לפני שיצא כסינגל והיה הראשון בהיסטוריה שהצליח לעשות זאת.
הקליפ שלו בוים על ידי טריי פנג'וי שביימה מספר קליפים נוספים של סוויפט קודם לכן.
הוא מכיל אוסף של קטעים מהופעות שונות מתוך סיבוב ההופעות "Fearless Tour" שבוים על ידי טוד קאסטי.
השיר נכתב על ידי טיילור סוויפט, ליז רוז והילרי לינדזי והופק על ידי סוויפט ונייתן צ'פמן.
לטענתה, באותה התקופה בה כתבה את השיר, היא לא הייתה במערכת יחסים עם אף אחד אלא כתבה אותו לאחר שניתחה את האידאולוגיה של "הדייט הראשון הטוב ביותר".
היא דיברה על תהליך כתיבתו ואמרה: "אני חושבת שלפעמים כשאת כותבת שירי אהבה, את לא כותבת אותם על מה שעובר עלייך כרגע, אלא על מה שאת מאחלת שיהיה לך".
השיר הורכב מתוך מחשבה על שני מושגים.
סוויפט תיארה את הרעיון העיקרי של "Fearless" כשיר על "חוסר הפחד של ההתאהבות", ו"לא משנה כמה פעמים תיפגע, תמיד תתאהב שוב".
הרעיון השני, הוא על "הדייט הראשון הטוב ביותר", שהצהירה שהיא לא חוותה בזמן כתיבת "Fearless".
לאחר השלמת השיר, היא התלבטה לעומק בהגדרתה האישית למילה "חסרת פחד".
מבחינתה, "להיות חסרת פחד זה לא אומר שאת לא מפחדת לחלוטין וזה לא אומר שאת חסינה לקליעים.
זה אומר שיש לך הרבה פחדים, אבל את מדלגת עליהם בכל מקרה".
שיר זה השפיע עליה גם כאשר דיברה על הרעיון של האלבום בכללי.
השיר הופץ לראשונה כסינגל שיווקי מהאלבום ב-14 באוקטובר 2008 במסגרת "Countdown to Fearless", קמפיין בלעדי של חנות האייטונס; הוא הופץ מאוחר יותר כסינגל החמישי והאחרון מ-Fearless ב-4 בינואר 2010.
השיר הוא שיר קאנטרי-פופ באורך של ארבע דקות ושנייה אחת.
אלכסיס פטרידיס מגרדיאן תיארה את הסוגה המוזיקלית של השיר כ"מעין פופ רוק מושלם מבחינות מסוימות".
לדבריה, החלק "הכי קאנטרי" בו, הוא המילים המתייחסות ל"עיירת סוסים אחת".
הוא מנוגן בקצב של 100 פעימות בדקה אחת, ונכתב בסולם של פה מז'ור כשקולה של סוויפט משתרע מאוקטבה F3 ל-C5 (סך הכול שתי אוקטבות) והוא מנוגן בהתקדמות האקורדים F–C–Gm–B♭-C.
באתר המוזיקה Tunebat נכתב כי דציבלי הקול שלה הם .
טום רונלד מ-Great American Country פירש את המסר של השיר, וטען שהוא "מציג אומץ במעגל ההיכרויות והדייטים".
בפרספקטיבה אחרת, רוב שפילד ממגזין Blender אמר שהשורות "ואני לא יודעת למה אבל איתך / הייתי רוקדת בסערה בלבוש הטוב ביותר שלי, ללא פחד" הוכיחו איך סוויפט "נהנתה מלעשות סצנות".
הווידאו קליפ של השיר מכיל אוסף של קטעים מהופעות שונות מתוך סיבוב ההופעות "Fearless Tour" שבוים על ידי טוד קאסטי.
הוא נחשף לראשונה ב-17 בפברואר 2010 בטקס פרסי הקאנטרי.
הוא מתחיל בזה שסוויפט אומרת ללהקה שלה: "סיבוב ההופעות הזה היה החוויה הטובה ביותר בחיי ואתם חברים, חלק מזה".
לאחר מכן, נראים קטעים שונים מסיבוב ההופעות כמו מעריצים בקהל המחזיקים שלטים, קטעים מאחורי הקלעים וההופעות עצמן.
הקליפ מסתיים בכך שסוויפט מנופפת לשלום ויורדת מהבמה.
נכון ל-2 במרץ 2021 לקליפ יש 57 מיליון צפיות באתר יוטיוב.
השיר ספג שבחים ביקורתיים רבים עם יציאתו.
רבים ממבקרי המוזיקה ציינו את היכולת שלו לפנות לכל קבוצות הגילאים.
לאה גרינבלט מאנטרטיינמנט ויקלי אמרה כי "השירה של סוויפט מתאימה למנגינה ולכלי הנגינה של השיר" ובנוסף אמרה שהוא "ידידותי לרדיו".
הת'ר פארס מ-AllMusic בחרה בשיר כאחד השירים הטובים ביותר ב-Fearless.
אליס פישר ממגזין האובזרבר בירכה את "Fearless" על היותו "אחד מהשירים הגדולים של סוויפט עם מילים תפיסתיות על אמיתות אוניברסליות שניתן ליהנות מהם בכל גיל.
אמהות ובנות, כמו גם קבוצות של בני נוער וזוגות, [יכולים לשיר] יחד את השיר בהנאה".
תחילה, השיר יצא כסינגל שיווקי אך למרות זאת הוא הופיע לראשונה במקום התשיעי במצעד הבילבורד הוט 100 עם מכירות של למעלה מ-162 אלף עותקים ובכך הפך לשיר השלישי של סוויפט שנכנס לעשירייה הפותחת במצעד.
לאחר שבוע, הוא ירד למקום ה-38 ויצא מהמצעד לאחר ארבעה שבועות.
כאשר השיר יצא כסינגל, הוא נכנס מחדש למקום ה-94 והגיע בשיאו למקום ה-76. השיר היה לאחד מ-13 השירים באלבום שנכנסו ל-40 העליונים במצעד ובכך שברה סוויפט את השיא של האמן שהצליח להכניס הכי הרבה שירים מאותו האלבום ל-40 העליונים במצעד.
בסך הכול, השיר שהה 15 שבועות במצעד.
בנוסף לכך, הוא הגיע למקום העשירי במצעד שירי הקאנטרי ובכך הפך לשירה העשירי שעשה זאת, אם כי היה לשירה עם המיקום הנמוך ביותר במצעד.
במצעד שירי הפופ הצליח להיכנס למקום ה-18. עוד לפני שהופץ כסינגל רשמי, הוא כבר הצליח להגיע למעמד זהב ובכך הפך לשיר הראשון שהגיע למעמד זהב עוד לפניי שיצא כסינגל.
נכון להיום השיר מכר מיליון עותקים במדינה ובכך הגיע למעמד פלטינה.
מחוץ לעולם זכה להצלחה פחותה כאשר הגיע למקום ה-69 בקנדה ושהה חמישה שבועות במצעד ובספרד הגיע למקום ה-32 בלבד.
שנה ארגון פרס תוצאה מקור 2010פרסי BMI שירים עטורי פרסים ההוצאה לאור של השנה
סוויפט הופיעה לראשונה עם השיר בתוכנית "תוכנית האירוח המאוחרת של דייוויד לטרמן" של דייוויד לטרמן.
בהמשך, הופיעה בתוכנית האירוח "המופע של אלן דג'נרס" של אלן דג'נרס.
לאחר מכן, ביצעה אותו בתוכנית הרדיו Clear Channel Communications.
בנוסף לכך, הופיעה עם השיר במהלך סיבוב ההופעות "Fearless Tour" ובסיבוב ההופעות "Speak Now World Tour".
בסיבובי ההופעות "The Red Tour" ו-"The 1989 World Tour" היא הופיעה גם עם השיר אך בתאריכים ספציפיים בלבד.
בסיבוב ההופעות "Reputation Stadium Tour" הופיעה עם השיר באופן חד-פעמי במקום שיר אחר.
תקליטור סינגל אירופאי / אמריקאי
מקוםתאריםמכירותארצות הברית (RIAA)פלטינה1,000,000סיכוםבכל העולם1,618,000 מכירות + הזרמת מדיה בלבד
(בעברית: חסרת פחד (גרסתה של טיילור)') הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Fearless" משנת 2008, היא הרצועה הפותחת את אלבום ההקלטה החוזרת הראשון שלה, ; הקלטה חוזרת של אלבומה, Fearless, משנת 2008. יצא לאור ב-9 באפריל 2021, על ידי חברת התקליטים ריפבליק רקורדס.
סוויפט כתבה את השיר עם ליז רוז והילרי לינדזי והפיקה אותו עם כריסטופר רו.
"" כולל את אותן המילים, ההפקה והמכשור של "Fearless" המקורי.
עם יציאתו של , "" הגיע לראשונה למקום ה-71 במצעד הבילבורד הוט 100, ה-14 במצעד שירי הקאנטרי וה-36 ברולינג סטון טופ 100. בנוסף לכך, דורג במקום ה-26 במצעד הסינגלים הסינגפורי, ה-46 בקנדה הוט 100, ה-53 בבילבורד גלובל 200 וה-54 במצעד הסינגלים האוסטרלי.
ב-11 בפברואר 2021, בעקבות סכסוך עם ביג משין רקורדס בנוגע לזכויות המאסטרס של ששת אלבומי האולפן הראשונים שלה, טיילור סוויפט הודיעה שהיא עתידה להוציא את אלבום ההקלטה החוזרת הראשון שלה, ; הקלטה חוזרת של אלבומה Fearless, משנת 2008. ב-8 באפריל, קטע מהשיר הוצג ב"בוקר טוב אמריקה".
יצא לאור ב-9 באפריל 2021. קליפ המילים של כל שיר באלבום הועלו לערוץ היוטיוב של סוויפט; "" צבר למעלה מ-7.5 מיליון צפיות נכון לספטמבר 2021. בקליפ המילים מופיעות תמונות של סוויפט מנגנת בגיטרה במהלך סיבוב הופעות.
השיר נכלל גם ב-, אוסף סטרימינג מאת סוויפט שיצא לאור ב-24 במאי 2021, ובו חמישה שירים נוספים מתוך .
האנה מילריאה מ-NME סקרה את ותיארה את הרצועה כ"מבריקה", ושיבחה את "הליריקה מאופיינת החשיבה החולמנית" שלה.
בהמשך הסקירה, טענה כי הרצועה בעלת "עיבודים אינסטרומנטליים שמעוררים זיכרונות מהמוזיקה הישנה של סוויפט ובמקביל, בעלי הפקה מעודנת יותר".
מבקר מ-Clash הדגיש את השירה המשופרת של סוויפט ואת ההפקה החדה יותר שלטענתו, הדגישה את הנוסטלגיה של השיר.
לאחר יציאתו של , שיר הנושא שלו דורג לראשונה במקום ה-71 במצעד הבילבורד הוט 100 לצד 7 רצועות נוספות מ-''.
הוא דורג לראשונה במקום ה-36 ברולינג סטון טופ 100, עם 64,100 עותקים שנמכרו ו-7.6 מיליון השמעות בשבוע הבכורה שלו.
"" דורג לראשונה במקום ה-14 במצעד שירי הקאנטרי, והיה לאחד מ-18 שירים מהאלבום שדורגו במצעד באותה העת, כמו גם אחד מ-6 שירים שדורגו במצעד שירי הקאנטרי (סטרימינג) באותה העת.
בשאר רחבי העולם, דורג "" לראשונה במקום ה-26 בסינגפור, ה-46 בקנדה, ה-53 בבילבורד גלובל 200 ו-54 באוסטרליה.
Feel Me (בעברית: תרגיש אותי) הוא סינגל שיווקי שהוקלט על ידי הזמרת-יוצרת האמריקאית, סלינה גומז.
השיר יצא לאור לכבוד צאת אלבום האולפן השלישי של גומז Rare, ב-21 בפברואר 2020, על ידי חברת התקליטים אינטרסקופ רקורדס.
בפחות מיממה, צבר האודיו של השיר קרוב לשני מיליון צפיות.
השיר נכתב על ידי סלינה גומז, ליסה סקינטה, פיל שאוי, ג'ונתן מילס, קרטיס מקנזי, אמר מליק, יעקב כשר ורוס גולן והופק על ידי מקנזי, פיל פבר וג'יי מילס.
במקור, הוקלט השיר בשנת 2016, בסמוך לצאת אלבומה השני Revival, אך הוחלט להוציא אותי ארבע שנים לאחר מכן.
טרם יצא הווידאו קליפ המלא של השיר, העלתה סלינה גומז לערוץ היוטיוב שלה את קליפ המילים הרשמי של השיר.
נכון לפברואר 2020, מונה הצפיות של קליפ המילים עומד על קרוב ל-2 מיליון צפיות.
מקוםתאריםמכירותארצות הברית (RIAA)100,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם21 בפברואר 2020הזרמת מוזיקה • הורדה דיגיטליתאינטרסקופאוסטרליה24 בפברואר 2020רדיו שירים עכשווייםיוניברסל
Feast on Scraps (בעברית: סובב סביב שאריות) הוא אלבום הופעה של הזמרת-יוצרת הקנדית אלאניס מוריסט אשר יצא לאור ב-10 בדצמבר 2002 על ידי חברות התקליטים מאבריק רקורדס והאחים וורנר.
האלבום מתעד את הופעתה של הזמרת בהולנד בשנת 2002.
באירופה השירים "Simple Together" ו-"Bent for U" הופצו על גבי תקליטורים נפרדים והשיר "Offer" הופץ בנפרד בברזיל, מכיוון שבאותה תקופה השיר הפך שם לפופולרי בעקבות אופרת הסבון "Celebridade", אשר שם השיר נוגן מספר פעמים.
בנוסף ל-DVD המגיל את ההופעה מצורף גם דיסק המכיל שירים חדשים של מוריסט אשר הקליטה בעבר אך לא שחררה וגם שירי צד ב' מאלבומה "Under Rug Swept".
גם השירים "Awakening Americans" ו-"Symptoms" היו אמורים להיכלל בדיסק אך מסיבות לא ידועות הם הושמטו.
נכון לשנת 2008 האלבום מכר 76 אלף עותקים בארצות הברית.
בנוסף השיר "Simple Together" דורג במקום ה-14 במצעד השירים הרשמי של צ'ילה ושיר הנושא של האלבום דורג במקום ה-4 במצעד הדיגיטלי האמריקאי.
Fearless Tour הוא סיבוב ההופעות הראשון של הזמרת-יוצרת האמריקאית טיילור סוויפט.
סיבוב ההופעות נועד לעזור בקידום אלבום האולפן השני שלה Fearless, משנת 2008. הוא החל ב-23 באפריל 2009, באוונסוויל, והסתיים ב-10 ביולי 2010 בקנדה, בהיקף של 105 הופעות.
במהלך סיבוב ההופעות ביקרה סוויפט במקומות שונים: אמריקה הצפונית (איי בהאמה, ארצות הברית וקנדה), אירופה (בריטניה), אוקיאניה (אוסטרליה) ואסיה (יפן).
את התאריכים לסיבוב ההופעות פרסמה בשנת 2009.
סיבוב ההופעות תוכנן במשך פרק זמן מסוים והוא זכה לביקורות חיוביות רבות מטעם מבקרי המוזיקה.
רשימת השירים כללה ברובה שירים מ-Fearless אך הכילה גם שירים מאלבום הבכורה של סוויפט, כמו "I'm Only Me When I'm with You" ו-"Picture to Burn".
בנוסף לכך, מספר הופעות כללו גם אורחים נוספים ביניהם קייטי פרי, ג'ון מאייר ופיית' היל.
סיבוב ההופעות גרף 66.5 מיליון דולר מ-99 הופעות, ובמהלכו הופיעה סוויפט מול 1,207,887 אנשים, מה שהופך אותו לאחד מסיבובי ההופעות המצליחים ביותר של אמן קאנטרי.
לפני שיצאה סוויפט לסיבוב ההופעות, היא קיימה מספר הופעות נוספות במקומות שונים, בין היתר בארצות הברית, בריטניה ואוסטרליה.
בנוסף במהלך סיבוב ההופעות עצמו שימשה סוויפט כזמרת חימום של הזמר קית' אורבן בסיבוב ההופעות שלו "Escape Together World Tour 2009" במספר הופעות.
ב-29 בינואר באותה השנה, הכריזה סוויפט באופן רשמי על סיבוב ההופעות באתר שלה.
סוויפט הכריזה על 54 הופעות ראשונות וציינה שמי שיתלוו אליה לסיבוב ההופעות יהיו בין היתר להקת הקאנטרי גלוריאנה והזמרת קלי פיקלר.
ב-23 באפריל סיבוב ההופעות נפתח באינדיאנה, אוונסוויל שבארצות הברית.
בעקבות ההצלחה ותשומת הלב סביבו, החליט נשיא מועצת העיר לקרוא בעיר ליום המופע "יום טיילור סוויפט" ובנוסף שלט של המופע הוצג בכניסה לעיר.
סיבוב ההופעות כלל הצגה תיאטרלית של גרפיקה, סטים ואלמנטים חזותיים שכולם תוכננו על ידי סוויפט.
כל מופע נמשך כמעט 90 דקות ובמהלכו ניגנה סוויפט בחמישה סוגי גיטרה ובפסנתר.
הוא כלל בנוסף לכך גם החלפת תלבושות באופן תדיר ומספר אביזרים מיוחדים, ביניהם טירה בגודל טבעי המוארת ביותר ממיליון אורות.
ב-23 בנובמבר סוויפט הכריזה על ההופעות שלה בבריטניה אם כי הודיעה שזמרי החימום הקבועים שלה לא יצטרפו להופעות אלו, אך במקומם הביאה את ג'סטין ביבר.
במהלך המופע באצטדיון ומבלי שבר ביבר את רגלו, אך למרות זאת הופיע גם במופע שליום למחרת אם כי לא היה יכול לבצע את ההדרן.
בהופעות הבאות, ביבר ביצע את ההופעה שלו באופן מלא.
ההופעה במנצס'טר זכתה לאהדה רבה שכן, סוויפט קיבלה מהקהל מחיאות כפיים במשך 10 דקות, מה שגרם לה להגיד: "בכל פעם שאני אשמע את המילה מנצ'סטר, לא אוכל להפסיק לחייך [...] אני אוהבת אתכם!".
על פי כתב עת גרמני, סוויפט הייתה אמורה לבצע שלוש הופעות גם בגרמניה אך הכרטיסים להופעות אלו לא הוצעו למכירה.
ב-30 בספטמבר סוויפט הכריזה על המופעים באוסטרליה, אותם אמרה כי תבצע אותם במהלך פברואר 2010 אם כי הם יהיו בארנות ולא באצטדיונים.
ב-8 באוקטובר סוויפט הודיעה כי היא צפויה להמשיך את סיבוב ההופעות עד ה-2 ביוני 2010 והוסיפה 37 מופעים נוספים בצפון אמריקה.
בנוסף אישרה כי ביבר יופיע איתה גם במופע שהתקיים ב-5 ביוני.
כל הופעה נפתחה כאשר הבמה עוצבה כמסדרון בית ספר.
סוויפט מופיעה בראש הבמה כשהיא לובשת מדי להקה ומתחילה לשיר את "You Belong with Me".
במהלך השיר, הרקדנים פושטים את מדיה של סוויפט וחושפים שמלה כסופה ונוצצת.
לאחר מכן, היא מבצעת את "Our Song" ו-"Tell Me Why" ונואמת על בחור שאהבה בתיכון.
בהמשך, התפאורה שעל הבמה הופכת לספרייה, תוך שהיא מבצעת את "Teardrops on My Guitar".
את המערכה היא סוגרת בביצוע שיר הנושא.
המערכה השנייה נפתחת עם "Forever & Always" כשהיא ואחד הרקדנים שלה יושבים על כורסאות אדומות, בעת שהיא עצמה לובשת שמלה אדומה.
לאחר מכן, היא מחליפה לשמלה צהובה ויורדת אל הקהל תוך כדי שהיא שרה את "Hey Stephen".
היא ממשיכה ועוברת לחלק אחר של הבמה על מנת לבצע את "Fifteen" ו-"Tim McGraw".
את המערכה היא סוגרת עם "White Horse", אותו היא מבצעת על הבמה המרכזית.
המערכה השלישית נפתחת עם "Love Story" כאשר סוויפט ורקדניה לבושים בתלבושות בסגנון תקופת הרנסאנס.
לאחר מכן, היא מחליפה לשמלה לבנה ושרה את "The Way I Loved You".
היא מסיימת לבצע את אותו השיר ומבצעת את "You're Not Sorry", עם שמלת מיני סגולה, בשילוב פסנתר, תוך שהיא מנגנת בין לבין מספר קטעים מהשיר "What Goes Around...
Comes Around" של ג'סטין טימברלייק, ובמקביל על החלק התחתון של הבמה הרקדנים שלה מבצעים תרגילי אקרובטיקה.
את המערכה היא סוגרת עם "Picture to Burn" כאשר יש אפקטים של אש ברקע וזאת, בנוסף לכך שהיא מבצעת גם את השיר "Change".
כשמגיע ההדרן, היא מבצעת את "I'm Only Me When I'm with You" כשהיא לבושה בשמלה שחורה, תוך שגלוריאנה והזמרת קלי פיקלר מבצעים קולות רקע.
בהמשך לכך, היא עוברת לשיר את "Today Was a Fairytale" לבדה ומפסיקה בשביל קטע דיבור נוסף בו היא מדברת על בן זוגה לשעבר שבגד בה.
את ההופעה סוגר השיר "Should've Said No", כאשר במהלך הביצוע שלו יורד גשם מלאכותי מתקרת הבמה.
לבסוף, מסתיימת ההופעה כשווילונות מסתירים את סוויפט.
סיבוב ההופעות כלל את ג'סטין ביבר, קלי פיקלר ולהקת גלוריאנה, כזמרי החימום של סיבוב ההופעות, כאשר גלוריאנה שימשו כזמרי חימום באמריקה הצפונית ואוקיאניה, פייקלר באמריקה הצפונית גם כן וביבר בבריטניה ומסצ'וסטס.
"If You're Leavin'" (בפוקסבורו, מסצ'וסטס בלבד)
"With You" (גרסת כיסוי לכריס בראון)
רשימת השירים הבאה היא מההופעה הראשונה שהתקיימה.
רשימת השירים הזו אינה בהכרח בוצעה בשאר ההופעות.
Featuring Ty Dolla Sign (מסוגנן כ-Featuring Ty Dolla $ign; בעברית: בהשתתפות טיי דולה סיין) הוא אלבום האולפן השלישי של הזמר-יוצר האמריקאי טיי דולה סיין.
הוא יצא לאור ב-23 באוקטובר 2020 תחת הוצאת חברת אטלנטיק רקורדס, טיילור גאנג ו-4Hunnid .
באלבום כלולות הופעות אורח מאת קיד קאדי, פוסט מאלון, קניה וסט, אנדרסון פאאק, ת'אנדרקאט, קוואבו, ליל דורק, ניקי מינאז', ביג שון, רודי ריץ', מאסטרד, קלאני, ג'נה אייקו, פיוצ'ר, יאנג ת'אג, גאנה, מוזיק סולצ'יילד, טיש היימן, 6lack, FKA twigs וסקרילקס.
"Ego Death", בהשתתפות הראפר האמריקאי קניה וסט, הזמרת האנגלית FKA Twigs, והמפיק האמריקאי סקרילקס, יצא לאור כסינגל המוביל מתוך האלבום ב-1 ביולי 2020, לאחר שהודלף בחודש מרץ 2020. טיי דולה סיין הביע את אהבתו לשיר, וכינה אותו ו.
"Expensive" הוא הסינגל השני מתוך האלבום בהשתתפות הראפרית והזמרת האמריקאית ניקי מינאז', יצא לאור ב-28 באוגוסט 2020.
"By Yourself" הוא הסינגל השלישי מתוך האלבום בהשתתפות הזמרת האמריקאית ג'נה אייקו והמפיק האמריקאי מאסטרד, יצא לאור ב-16 באוקטובר 2020.
"Spicy" הוא הסינגל הרביעי והאחרון שיצא לפני צאת האלבום בהשתתפות הזמר האמריקאי פוסט מאלון, יצא לאור ב-21 באוקטובר 2020.
Fearless (Taylor's Version) (בעברית: "ללא פחד (הגרסה של טיילור)") היא ההוצאה החוזרת הראשונה של הזמרת-יוצרת האמריקאית טיילור סוויפט.
ההוצאה יצאה לאור ב-9 באפריל 2021 בהוצאת חברת התקליטים ריפבליק רקורדס.
בנוסף לקולה המחודש, מורכב מכל 19 הרצועות מ- (2009), מ-"Today Was a Fairytale" (2010) ומשש רצועות כספת ("From the Vault") נוספות שהיו צריכות להופיע במקור ב-Fearless.
כמו כן, היה האלבום זמין לרכישה מוקדמת כבר בצאתו.
האלבום הופק על ידי סוויפט, כריסטופר רו, ג'ק אנטונוף וארון דסנר, כשהשניים הראשונים הפיקו את רובו.
11 מתוך 26 שירי האלבום נכתבו אך ורק על ידי סוויפט.
שלושה אחרים כוללים שירה נוספת של קולבי קאליי, מארן מוריס וקית' אורבן.
לפני יציאת האלבום, הופצו שלושה שירים; "" שיצא ב-12 בפברואר 2021 כסינגל מוביל, "You All Over Me" בהשתתפות מוריס שיצא ב-26 במרץ 2021 כסינגל שיווקי ו-"Mr.
Perfectly Fine" שיצא ב-7 באפריל 2021 כסינגל השיווקי השני מהאלבום.
עם יציאתו, זכה לשבחים עולמיים מטעם מבקרי המוזיקה, ששיבחו את הרגש הנוסטלגי של האלבום, את השירה החזקה של סוויפט ואת ההפקה שלו, שלטענתם "נשארה נאמנה למקור".
האלבום הוא ההוצאה החוזרת הראשונה בהיסטוריה שהגיעה לראש מצעד בילבורד 200.
הוא הפך לאלבום הקאנטרי המעוטר ביותר בכל הזמנים, זכה בארבעה פרסי גראמי בטקס ה-52, כולל "אלבום השנה", והיה לראשון שלה (מבין שלושה) שזוכה בקטגוריה המרכזית הזו.
Fearless קיבל את תואר היהלום על ידי איגוד תעשיית ההקלטות האמריקאי ובעקבות כך, הפכה סוויפט לאחד מהאמנים הנמכרים והמצליחים בהיסטוריה.
באוגוסט 2019 הודיעה סוויפט על כוונתה להקליט מחדש את ששת אלבומי האולפן הראשונים שלה בעקבות מחלוקת המאסטרס שלה, במסגרתה נרכשו המאסטרס עליהם, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019.
סוויפט הצהירה בריאיון לפיפל שהיא לא שינתה את המילים, הלחנים, הקטעים הקוליים והעיבודים האינסטרומנטליים של Fearless, אך שיפרה את איכות ההקלטה ואת הגוונים הקוליים בהוצאה החוזרת.
היא הוסיפה שהיא עברה על Fearless ביסודיות, כדי לשחזר עד כמה שאפשר את סגנון הקאנטרי שאפיין אותו.
סוויפט גייסה את צוות המוזיקאים הוותיק שלה, שעבד עימה על האלבום משנת 2008, במטרה לעשות זאת גם ב-Fearless (Taylor's Version).
אורך המהדורה הסטנדרטית של הוא שעה ו-46 דקות והיא מורכבת מ-26 שירים, כאשר השישה האחרונים כונו שירים "מתוך הכספת".
מהדורת הדלוקס כוללת רצועה נוספת, "".
באלבום משתתפות הזמרות האמריקאיות קולבי קאליי ומארן מוריס והזמר הניו זילנדי קית' אורבן, ב-"Breathe", "You All Over Me" ו-"That's When", בהתאמה.
11 מהרצועות ב- נכתבו אך ורק על ידי סוויפט; השאר נכתבו בשיתוף עם ליז רוז, הילרי לינדזי, סקוטר קרוזו, ג'ון ריץ', האחים וורן וטומי לי ג'יימס.
קארי בארלו ונייתן בארלו, כותבי השירים של הלהקה האמריקאית לונה היילו, צוינו בקרדיט של "Untouchable".
האלבום הופק על ידי סוויפט, כריסטופר רו, ג'ק אנטונוף וארון דסנר, כאשר השניים הראשונים מתוכם הפיקו את רובו, בעוד ששני האחרונים היו מעורבים רק ברצועות הכספת.
בהשוואה לגרסה משנת 2008, אין שינוי במילים ב-.
המילים חוקרות את תחילת גיל ההתבגרות של סוויפט, הרומנטיקה בגיל ההתבגרות, ההתאהבות ושברון הלב, ועוסקת בנושאים של העצמה ואהבת המשפחה.
תואר כאלבום קאנטרי וקאנטרי פופ המאופיין בסוגת הפופ רוק, בו נעשה שימוש בכלי נגינה כמו גיטרה, תופים, בנג'ו, פידל ומיתרים.
עם זאת, מבקרים המוזיקה ציינו שטון השירה של סוויפט חזק יותר, מבוקר ועמוק יותר ב-, מאשר בגרסה משנת 2008. במגזין בילבורד צוין הקשר שלו לגרסה הישנה, אך הוזכר שהוא "מכיל צליל חדשני יותר".
רצועות 21–26 כונו שירים "מתוך הכספת", והן אותם השירים שלא נכללו בגרסה הסופית של Fearless (2008); סוויפט הוציאה את השירים הללו כחלק מההוצאה החוזרת.
Perfectly Fine" הוא שיר קאנטרי פופ ופופ רוק, המאופיין גם בסוגת הרוק.
הוא נכתב בקצבי בינוני ונעשה בו שימוש בגיטרות שונות.
הליריקה שלו מציגה את סוויפט כשהיא מנסה לתאר מערכת יחסים שהסתיימה באמצעות משחק מילים.
הוא כולל אזכור של שלוש המילים "Mr.
casually cruel" מ-"All Too Well" משנת 2012. "You All Over Me" הוא שיר קאנטרי פופ אקוסטי, המאופיין בצלילי גיטרות וכינורות.
הוא מדבר על בן אדם שאינו מצליח להתגבר על בן זוג לשעבר.
עם זאת, הוא תואר כשיר "המציג את סוויפט כאחת שרוצה שלום ושלווה".
בשנת 2019 הודיעה סוויפט על כוונתה להקליט מחדש את ששת אלבומי האולפן הראשונים שלה בעקבות מכירת הזכויות על תקליטיה.
ב-11 בפברואר 2021, הכריזה על , והצהירה כי "" ייצא לאור ב-12 בפברואר.
כולל בתוכו 26 שירים, המורכבים מכל הרצועות מ- (2009), שיר הנושא "Today Was a Fairytale" של "יום האהבה" ושש רצועות כספת ("from The Vault").
אחת מרצועות הכספת, "You All Over Me" בהשתתפות מארן מוריס, הופצה כסינגל השיווקי הראשון מהאלבום, ב-25 במרץ 2021. הסינגל השיווקי השני – רצועת כספת נוספת, "Mr.
Perfectly Fine", הופץ בהפתעה ב-7 באפריל 2021, לצד קליפ מילים רשמי.
האודיו הרשמי שלו, הכולל את עטיפתו של , הועלה ליוטיוב ב-9 באפריל באותה השנה, יומיים לאחר צאתו כסינגל שיווקי.
ב-2 באפריל 2021, סוויפט פרסמה את שמות רצועות הכספת ("from The Vault") באמצעות קליפ מונפש שהכיל אנגרמות שונות.
למחרת, לאחר שהמעריצים פענחו את השמות, היא חשפה את רשימת הרצועות המלאה של האלבום, שכללה שיתוף פעולה עם זמר הקאנטרי הניו זילנדי קית' אורבן ברצועה "That's When".
אורבן אישר את הדבר ופרסם ציוץ בטוויטר באותו היום, בו הצהיר: "ג'ק אנטונוף וארון דסנר שאלו אם אצטרף ללהקה שלהם ואמרתי לעזאזל כן!".
לאחר מכן, סוויפט פרסמה ציוץ בטוויטר גם כן, בו הצהירה: "שיתפתי עימו [אורבן] פעולה בעת ש-Fearless יצא לאור והמוזיקה שלו נתנה לי השראה אינסופית [...] אני סופרת את הדקות עד שכולנו נוכל לקפוץ לעולם האמיץ הזה ביחד [כלומר, עד להוצאת המהדורה החוזרת של Fearless]".
הזמרת והפזמונאית האמריקאית קולבי קאליי, שהשתתפה בשיר "Breathe" משנת 2008, הקליטה מחדש את קולותיה עבור האלבום.
ב-8 באפריל, סוויפט פרסמה טיזרים מכמה שירים בתוכנית "בוקר טוב אמריקה" ובפלטפורמות מדיה חברתיות כמו טאמבלר, טוויטר וסנאפצ'ט.
יצא לאור ב-9 באפריל 2021. העותקים הפיזיים שלו הועמדו למכירה מוקדמת באתר האינטרנט הרשמי של סוויפט.
תקליטורים עם פוסטרים שיצאו במהדורה מוגבלת הועמדו למכירה באתר של טארגט בלבד.
זכה לשבחים עולמיים נרחבים עם יציאתו.
במטקריטיק, קיבל האלבום ציון ממוצע משוקלל של 86 בהתבסס על 13 ביקורות.
ניל מק'ורמיק מדיילי טלגרף כתב כי Fearless הוא "אלבום משובח במיוחד של שירי קאנטרי פופ, המפרט את הקיבעונות הרומנטיים של סוויפט כשהיא נכנסת לתקופת הבגרות שלה".
הוא שיבח את הטון "העמוק" והבוגר יותר של קולה.
שרה קרסון, כתבת מ-i כינתה את האלבום כ"נבואי" ו"נצחי" וטענה שהוא מדבר ועוסק בנושאים כמו "פרידות, חלומות, תסכולים ונשיקות ראשונות".
בהמשך, היא מצאה אותו כ"נאמן בקפידה (למקור) – ונוסטלגי" ולבסוף ציינה לשבח את שש רצועות הכספת.
אלכסנדרה פולארד מאינדפנדנט שיבחה את הרגש הנוסטלגי של האלבום, את נאמנותו לאלבום המקורי משנת 2008 ואת רצועות הכספת שנכללו בו.
ויל הודג'קינסון מטיימס אמר כי "בדומה לפאי תפוחים בריא, [האלבום] הוא מעין חזרה נוסטלגית לבגרותה של סוויפט, רגע לפני שהיא הפכה לאחת הזמרות הגדולות בעולם".
ב-USA Today פורסמה כתבה אודות הליריקה של שירי האלבום, תוך שהופנתה כלפיו ביקורת חיובית.
אלכסיס פטרידיס מגרדיאן סברה כי Fearless מבטא "זיכרונות עגומים על גיל ההתבגרות הנשית" והוסיפה "שמילותיו הן המשך של ההיסטוריה הישנה".
האנה מילריאה מ-NME טענה כי האלבום "נשאר נאמן ל-Fearless משנת 2008" וציינת לשבח את ההפקה המחודשת שלו.
כריס וילמן מטעם Variety, שיבח את הביצועים הקוליים באלבום וציין לשבח גם את הרעיון להוסיף שישה שירי כספת חדשים.
בעודה מחמיאה לביצועים הקוליים החדשים של סוויפט, הכותבת לוסי הרברון מטעם Clash הצהירה כי "האלבום נשאר נאמן למקור".
בשנת 2025, מגזין בילבורד דירג את עטיפות האלבומים של טיילור סוויפט ומיקם את עטיפת האלבום במקום החמישי.
חברת התקליטים ריפבליק רקורדס דיווחה כי ב-19 השעות הראשונות לצאתו, נמכר האלבום בלמעלה מ-500,000 עותקים ברחבי העולם, דבר שהרחיב את שיאה של סוויפט כאמן היחיד שהצליח לעשות זאת עם תשעה אלבומים רצופים.
ב-18 בפברואר 2022, האלבום חצה את רף מיליארד ההשמעות בשירות הזרמת המדיה ספוטיפיי, ונהפך לאלבום העשירי של סוויפט שעושה זאת, ומזכה את סוויפט לאמנית הראשונה בהיסטוריה שחוצה את רף זה.
צבר 27 מיליון השמעות בספוטיפיי בארצות הברית ביום הראשון לצאתו ובכך שבר את השיא של Justice של ג'סטין ביבר שצבר 31 מיליון השמעות ביום הראשון להוצאתו.
האלבום נמכר בלמעלה מ-291,000 עותקים (מתוכם 179,000 עותקים טהורים) בשבוע הראשון לצאתו ובכך הפך לאלבום עם נתוני המכירות הטובים ביותר לשבוע הראשון להוצאה בשנת 2021, כשהשיא היה שייך לאלבום Dangerous: The Double Album של מורגן וולן.
רק על פי העותקים שנמכרו בשבוע הפתיחה שלו, הפך לאלבום עם שבוע הפתיחה הטוב ביותר מאז זה של Evermore (2020), השייכת לה גם כן ולאלבום הקאנטרי עם הפתיחה הטובה ביותר מאז Kill the Lights (2015) של לוק בריאן.
עם Folklore, Evermore ו- שהגיעו למקום הראשון במצעד הבילבורד 200 לאלבומים בפחות מתשעה חודשים, הפכה סוויפט לאמנית הראשונה שעשתה זאת, תוך ששברה את שיאה של דונה סאמר, שקבעה את השיא בשנת 1980, עם שלושה אלבומים שעשו זאת תוך 14 חודשים.
הגיע למקום הראשון במצעד אלבומי הקאנטרי והיה לשישי שלה שעשה זאת.
הגיע למקום הראשון במצעד אלבומי הקאנטרי והיה לשישי של סוויפט שעשה זאת בסך הכול ולראשון שלה מאז Red (2012) שעשה זאת.
18 מרצועות האלבום הופיעו במצעד שירי הקאנטרי; שיא של כל הזמנים לאישה, כשהקודמת שהחזיקה בו הייתה היא עצמה, שהכניסה למצעד 12 שירים מ-Red (2012).
תשעה שירים הופיעו בו זמנית במצעד הבילבורד הוט 100 ב-24 באפריל 2021, והרחיבו את שיאה כאמנית עם מרבית הכניסות במצעד (136).
בסיוע , סוויפט חזרה לראש מצעד ארטיסט 100 והרחיבה את שיאה כאדם עם מרבית השבועות בצמרת המצעד.
בפחות מחמש דקות, הצליח האלבום להימכר בלמעלה מ-205,000 עותקים ברפובליקה העממית של סין.
עם יציאתו, הגיע למקום הראשון במצעדי האפל מיוזיק שבארצות הברית ובבריטניה, מה שהפך את סוויפט לאמן הקאנטרי הראשון בהיסטוריה שעשה זאת.
בנוסף לכך, רצועותיו איישו את כל העשירייה הפותחת של מצעדי האפל מיוזיק לשירי קאנטרי.
באוסטרליה, הגיע האלבום למקום הראשון במצעד האלבומים של המדינה והיה לשמיני של סוויפט שעשה זאת, מה שהפך אותה לאישה השנייה בהיסטוריה שעשתה זאת (מדונה עשתה זאת עם 11 אלבומים בסך הכול).
כמו כן, הפכה לאמן השני בהיסטוריה שעשה זאת עם שמונה אלבומים ברציפות (אמינם עשה זאת עם תשעה אלבומים בסך הכול).
בנוסף לכך, הפכה לאמן הראשון בהיסטוריה שהתייצב עם שלושה אלבומים בפסגת המצעד במהלך 12 חודשים בלבד.
בממלכה המאוחדת, הגיע האלבום למקום הראשון במצעד האלבומים הבריטי והיה לשביעי של סוויפט שעשה זאת, מה שהפך אותה לאישה השלישית בהיסטוריה שעשתה זאת, ביחד עם מדונה (עם 13 אלבומים) וקיילי מינוג (עם 8 אלבומים).
האלבום גבר על מיקום השיא של מקבילו משנת 2008, ושבר את שיאם בן 54 השנים של הביטלס, לצבירה המהירה ביותר של שלושה אלבומים בפסגת המצעד.
הלהקה קבעה את השיא ב-364 ימים בין השנים 1965–1968, ואילו סוויפט קבעה אותו תוך 259 ימים בלבד.
באירלנד, התייצב האלבום במקום הראשון במצעד האלבומים של המדינה; הוא גבר על מיקום השיא של הגרסה המקורית, שהגיעה בשיאה למקום השביעי בשנת 2009. סוויפט גם הרחיבה את שיאה כאישה עם מרבית האלבומים שהתייצבו בפסגת המצעד של המדינה באלף הנוכחי.
צבר 50 מיליון השמעות בספוטיפיי ביום הראשון לצאתו ובכך קבע שיא לאלבום עם יממת הפתיחה המוצלחת ביותר בספוטיפיי עבור כלל האמנים בשנת 2021. יתר על כן, שבר את השיא של Dangerous: The Double Album, של מורגן וולן והפך לאלבום הקאנטרי עם יום הפתיחה הטוב ביותר בהיסטוריה בשירותי הסטרימינג.
כל 26 שירי האלבום התייצבו במצעד ספוטיפיי העולמי, ו-"Mr.
Perfectly Fine" הגיע למקום השישי במצעד, עם 3.704 מיליון השמעות, ואף השיג את שבוע הפתיחה הטוב ביותר לשיר/סינגל קאנטרי בשנת 2021 בספוטיפיי.
בהמשך, פורסם שסוויפט שברה את שיאו של ג'סטין ביבר בתור האמן עם יום הפתיחה הטוב ביותר בספוטיפיי בשנת 2021, ואת שיאה של דמי לובאטו ואלבומה, Dancing with the Devil...
the Art of Starting Over, בתור האלבום – בביצוע זמרת – עם שבוע הפתיחה הטוב ביותר בספוטיפיי בשנת 2021 גם כן.
כל הרצועות הופקו על ידי טיילור סוויפט וכריסטופר רו, אלא אם צוין אחרת.
רצועות 1–20 נקראו עם תוספת של "".
רצועות 20–26 נקראו עם תוספת של "from The Vault", במהדורות הפיזיות ו-"" במהדורות הדיגיטליות של האלבום.
חבילת התקליטורים של האלבום מורכבת משני תקליטורים; האחד מכיל רצועות 1–13, והשני את רצועות 14–27.
"Feel It Still" הוא סינגל של להקת הרוק האמריקאית פורטוגל.
השיר מכיל דגימה מהשיר "Please Mr.
השיר נמצא באלבום השמיני, Woodstock.
השיר הוא להיט רדום, מאחר שלקח לו למעלה מ-8 חודשים להגיע למקום הרביעי בבילבורד הוט 100.
בינואר 2018, השיר זכה בפרס גראמי בקטגוריית "ביצוע הפופ הטוב ביותר של צמד/להקה".
בנוסף, השיר היה מועמד בקטגוריית שיר הרוק המוביל של פרסי המוזיקה של בילבורד.
הווידאו קליפ של השיר הועלה ליוטיוב ב-6 במרץ 2017, ונכון למאי 2021, לשיר יש מעל מ-305 מיליון צפיות ביוטיוב.
נכון למאי 2021, לשיר יש יותר מ-921 מיליון השמעות בספוטיפיי.
נכון ליולי 2024, "One More Time" של בלינק-182 ו-"Feel It Still" בילו, כל אחד, 20 שבועות במקום הראשון במצעד השירים האלטרנטיביים – איירפליי של בילבורד ומחזיקים בשיא השיר שבילה את מספר השבועות הגבוה ביותר בצמרת המצעד.
מקוםתאריםמכירותאוסטרליה (ARIA)4× פלטינה280,000אוסטריה (IFPI Austria)פלטינה30,000בלגיה (BEA)פלטינה30,000קנדה (Music Canada)6× פלטינה480,000דנמרק (IFPI Denmark)פלטינה90,000צרפת (SNEP)יהלום233,333גרמניה (BVMI)3× זהב600,000איטליה (FIMI)פלטינה50,000ניו זילנד (RMNZ)2× פלטינה60,000פולין (ZPAV)יהלום100,000פורטוגל (AFP)זהב5,000ספרד (PROMUSICAE)פלטינה40,000שווייץ (IFPI Switzerland)2× פלטינה40,000הממלכה המאוחדת (BPI)3× פלטינה1,800,000ארצות הברית (RIAA)5× פלטינה5,000,000
אזורתאריךפורמטחברת תקליטיםהערותברחבי העולם 3 במרץ 2017 הורדה דיגיטלית אטלנטיק רקורדס ארצות הברית 1 באוגוסט 2017 להיט רדיו עכשווי
"Favorite Crime" (בעברית: "פשע מועדף") הוא שיר שהוקלט על ידי הזמרת האמריקאית אוליביה רודריגו.
זוהי הרצועה העשירית באלבום הבכורה של רודריגו Sour, שיצא ב-21 במאי 2021, דרך חברת התקליטים גפן.
זוהי בלדת פולק-פופ ואינדי פופ, שנכתבה על ידי רודריגו והמפיק שלה, דן ניגרו.
עם יציאתו, השיר הגיע לעשירייה הפותחת בניו זילנד ובאירלנד, ובין 20 המובילים באוסטרליה, קנדה, בריטניה וארצות הברית.
השיר זכה גם בתואר זהב באוסטרליה ובניו זילנד.
השיר קיבל את הבכורה שלו כחלק מסדרת ה-Vevo's Lift ב-25 במאי 2021.
השיר הוא בלדה אקוסטית אינטימית ומצומצמת, הנשענת בעיקר על נגינת גיטרה רגועה והרמוניות קוליות עדינות.
המבנה המוזיקלי הפשוט והחשוף הדגיש את השירה הרכה והמדויקת של רודריגו, אשר נעה בין פגיעות להודאה באשמה.
השיר נפתח בגיטרות אקוסטיות עדינות, שמזכירות במידה מסוימת את הצליל הפולקי של אמנים כמו לורד, וממשיך בהתפתחות איטית תוך שמירה על תחושת מינימליזם וקרבה.
מבקרי "אנטרטיינמנט ויקלי" תיארו את הבלדה כ"עירומה כמעט לחלוטין", עם "הרמוניות רפאים" המזכירות את הצליל האפלולי של "Royals".
הוגדר השיר כבעל אופי אקוסטי-פולקי, המסתמך על קול בודד ותחושת אינטימיות, ומציג את אחד הרגעים השקטים והמהורהרים ביותר באלבום.
לפי AllMusic, מדובר בבלדה פולקית עדינה הבנויה סביב הרמוניות קוליות מדויקות וכתיבה רפלקטיבית, בעוד ש-The Line of Best Fit תיארו את השיר כיצירה רכה וענוגה החותמת את הקונפליקט הרגשי של האלבום, תוך הדגשת הזינוק הקולי הדרמטי בפזמון האחרון.
ב"אינדפנדנט" הודגש הצליל האינטימי – שירה קרובה, כמעט לוחשת, בליווי גיטרות עדינות שמייצרות תחושת וידוי אישי.
הביקורות על השיר היו ברובן חיוביות, וראו בו אחד השירים הבוגרים והרגשיים ביותר באלבום.
מרבית המבקרים ראו ב-"Favorite Crime" שיר המגלם את יכולתה של רודריגו לשלב בין פשטות מוזיקלית לכתיבה לירית חדה ומודעת לעצמה.
למרות מיעוט האלמנטים המוזיקליים, השיר הוצג כדוגמה מובהקת לאינטימיות, לפגיעות ולבגרות האמנותית המתגבשת של רודריגו – רפלקציה רגישה על אשמה, אהבה ואובדן, הנחתמת בנימה של השלמה שקטה.
מבקרי "הגרדיאן" ציינו כי זהו רגע שבו "האלבום מתרכך ומגלה את הצד המהורהר יותר של רודריגו", ואילו Exclaim!
הגדירו אותו כ"המהורהר ביותר באלבום", שבו המטפורה של אהבה כ"פשע משותף" הופכת למשל על כאב רגשי ומודעות עצמית.
גם "פיצ'פורק" הדגישו את הבגרות שבכתיבה, וציינו כי "המתח בין אשמה לרוך הוא לב האלבום", תוך שבחים ליכולתה של רודריגו להשתמש במטפורה דרמטית מבלי לגלוש למלודרמה.
מבקרי AllMusic שיבחו את "הכתיבה המדויקת ביותר באלבום – הודאה באשמה ובפגיעות", ואילו "סלנט" הדגישו את ההיבט האסתטי של הכאב: "בלדה עצובה, מדויקת וכתובה היטב – מדגימה כיצד רודריגו הופכת כאב לאמנות." ב-PopMatters נכתב כי השיר הוא "פשוט אך אפקטיבי – בלדת אשמה המציגה את אחד הרגעים הבוגרים באלבום".
לעומתם, The Needle Drop הביע הסתייגות, וטען כי על אף עדינותו, השיר נשמע "יותר כמו סקיצה מאשר יצירה שלמה", עם מלודיה "מעט חסרת ניצוץ".
גם Spectrum Culture העירו כי אף שהשיר "מבריק מבחינה מילולית", הוא "מתון מדי מבחינה מוזיקלית".
לעומת זאת, The Line of Best Fit ראו בו "יצירת אמנות קטנה של כאב מודע לעצמו", וסיכמו כי זהו "שיר של התבגרות – לא סיום דרמטי, אלא נשיפה אחרונה של השלמה".
באופן דומה, "אינדפנדנט" הדגישו את הבשלות הרגשית של השיר, בו רודריגו
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים11Viceדירוג סופי של Sour של אוליביה רודריגו8Insiderהדירוג הסופי של השירים ב-Sour של אוליביה רודריגו, שנה לאחר מכן4The Tabהדירוג הסופי של כל שיר של אוליביה רודריגו, כולל "Vampire"11רולינג סטוןכל שיר של אוליביה רודריגו, מדורג19
אף על פי שלא יצא לאור כסינגל מתוך האלבום, נכנס השיר למקום השישי במצעד הסינגלים של ניו זילנד ולמקום העשירי במצעד הסינגלים האירי.
בארצות הברית, הגיע השיר יחד עם כל שירי האלבום, ל-30 המקומות הראשונים במצעד הבילבורד הוט 100, בעוד הוא דורג במקום ה-18. בשבוע השני עלה השיר למקום ה-16 במצעד.
במצעד שירי הסטרימינג האמריקאי הגיע השיר למקום התשיעי.
השיר הגיע ל-20 המקומות הראשונים במצעד הבילבורד גלובל 200 ובקנדה.
נכון לאוגוסט 2023, צבר השיר מעל ל-800 מיליון השמעות בספוטיפיי.
לאחר פרסום הביצוע של רודריגו לשיר "Deja Vu" ב-12 במאי, כשבועיים לאחר מכן עלה לערוץ היוטיוב של רודריגו הביצוע של "Favorite Crime" כחלק השני מפרויקט Vevo LIFT, המקדם מוזיקה של אמנים צעירים בפלטפורמת היוטיוב.
"Fear for Nobody" (בעברית: "פחד בשביל אף אחד") הוא שיר של הלהקה האיטלקית מונסקין.
את השיר הוציאה לאור חברת התקליטים סוני מיוזיק אנטרטיינמנט ב-11 בינואר 2019, כרצועה החמישית באלבום הבכורה של הלהקה, Il ballo della vita.
הווידאו קליפ של השיר, בבימויו של קוורטי, פורסם ב-18 בינואר 2019 בערוץ היוטיוב של מונסקין.
Favorite Girl (בעברית: בחורה אהובה) הוא סינגל שיווקי שהוקלט על ידי הזמר-יוצר הקנדי ג'סטין ביבר, השיר נכתב והופק על ידי המפיקים המוזיקליים ד'מייל ואנטאה ברצ'ט, השיר הושמע לראשונה בערוץ היוטיוב של ביבר ב-20 באוגוסט 2009 ושוחרר באופן רשמי ב-4 בנובמבר 2009 כסינגל שיווקי השני מתוך אלבום הבכורה שלו, My World.
ב-18 במאי 2009, פרסם ג'סטין ביבר את השיר "One Time" כסינגל הראשון מתוך המיני-אלבום הראשון שלו My World.
באוגוסט 2009 במהלך סיבוב ההופעות Fearless Tour של הזמרת-יוצרת האמריקאית טיילור סוויפט השתמשה טיילור בסינגל "One Time" כמוזיקת רקע בהופעה שהועלתה לחשבון היוטיוב שלה.
בתגובה לסוויפט שהשתמשה בשיר שלו, פרסם ביבר בחשבון היוטיוב שלו ביצוע אקוסטי לשיר "Favorite Girl" שטרם נשמע אז ובפתח הסרטון ג'סטין נשמע כשהוא אומר: בנוסף בתיאור הסרטון נכתב: "היי חברים, זה אני ג'סטין.
ראיתי את טיילור סוויפט השתמשה בשיר שלי בסרטון האחרון שלה ושרה אותו עם כל החברים שלה, אז החלטתי לעשות קצת כיף משלי ועשיתי את זה כתגובה" נכון לשנת 2022 הסרטון ביוטיוב מונה כ-20,078,195 מיליון צפיות.
לאחר מכן העלה ציוץ בחשבון הטוויטר שלו בו הוא שואל את טיילור האם היא הספיקה לראות את הסרטון שהעלה בשבילה.
כשנשאל על המקרה בראיון אמר: ביבר וסוויפט נפגשו לבסוף באופן אישי בטקס פרסי הווידאו קליפים של MTV לשנת 2009 ולאחר מכן הזמינה אותו לפתוח את ההופעות שלה לאחר שתחזור לבריטניה.
השיר שוחרר באופן רשמי ב-4 בנובמבר 2009 כסינגל שיווקי השני מתוך אלבום הבכורה שלו, My World.
השיר נכתב על ידי ד'מייל , אנטאה ברצ'ט, אנשה ברצ'ט ודלישה תומאס, והופק על ידי ד'מייל ואנטאה ברצ'ט.
"Favorite Girl" הוא בסגנון פופ ואר אנד בי ומבחינה מילולית הוא מדבר על אהבה נכספת לנערה, בפזמון אשיר ביבר אומר:
ב-3 בנובמבר 2009, היום שבו השיר שוחרר ב-iTunes Store ביבר ביצע את השיר לראשונה כשהופיע בתוכנית האירוח המופע של אלן דג'נרס, ומאוחר יותר באותו יום, לאחר שההופעה זכתה לשבחים בטורי החדשות של MTV.
ברוב ההופעות החיות של "Favorite Girl", הושרה הגרסה האקוסטית שלו, כולל בסבב ההופעות Fearless Tour, ובקונצרט הג'ינגל בל KIIS-FM שאורגנו על ידי מספר תחנות רדיו בצפון אמריקה במהלך חורף 2009, וכן בלייב עם MTV, שבו ביבר ניגן בקלידים ואף זכה לאחר מכן בתואר "אמן השבוע".
ג'ון קרמניקה מהניו יורק טיימס כתב בביקורת שהביצוע האקוסטי של ביבר ל"Favorite Girl" בקונצרט הג'ינגל בל ב-2009 היה הביצוע המוזיקלי הטוב ביותר בקונצרט.
השיר שוחרר באופן רשמי ב-4 בנובמבר 2009 באופן בלעדי בחנות האייטיונס כסינגל שיווקי השני מתוך אלבום הבכורה שלו, My World.
עם יציאתו הגיע למקומות 15 ו-26 במצעדים בקנדה ובארצות הברית.
ב-4 באוג' 2018 העלה ביבר לערוץ היוטיוב שלו את סרטון השיר ונכון לשנת 2022 מונה סרטון השיר בערוץ של ביבר כ-29,128,571 מיליון צפיות.
בהפצות לא רשמיות השיר צבר עשרות מיליוני צפיות נוספות.
פידלי הוא אתר אינטרנט אשר באמצעותו ניתן לבנות פיד חדשות על בסיס מידע הנאסף מאתרים שונים באינטרנט.
אתר פידלי נוסד בשנת 2008 על ידי היזם אדווין חודבאצ'יאן (Edwin Khodabakchian) במטרה לארגן ולרכז ידיעות חדשותיות מאתרים שונים במאגר חדשות אחד.
החברה מאפשרת לבנות פיד באמצעות משתמש סטנדרטי ללא תשלום ומשתמש פרימיום בעל הרשאות נרחבות בתשלום חודשי.
פידלי שוחרר לראשונה בשנת 2008 כחלק מפרויקט DevHD תחת השם Feeddo, במטרה לאסוף מידע ממגוון מקורות מקוונים ולרכז אותם במאגר מידע יחיד.
בתאריך 15 במרץ 2013, הכריזה החברה שחצתה את רף חצי מיליון המשתמשים.
בסוף מאי 2013, הכריזה החברה שמספר המשתמשים באתר עמד על כ-12 מיליון.
בחודש יוני 2014, סבלה החברה מהתקפות מניעת שירות אשר מנעו ממשתמשים לגשת לאתר האינטרנט, החברה סרבה לשלם כופר והתקיפות נמשכו כ-3 ימים.
בשנת 2018, הכריזה החברה שמספר המשתמשים באתר עמד על 14 מיליון ובכך הפך האתר לקורא ה-RSS הפופולרי ביותר.
Favorites הוא אלבום האוסף השלישי של הזמרת-יוצרת האמריקאית קריסטל גייל.
האלבום שיצא באפריל 1980 משתרע על פני תקופתה של גייל בחברות התקליטים ליברטי רקורדס ויונייטד ארטיסטס, מה שהתגלה כשיא הקריירה שלה.
הוא הגיע למקום ה-37 במצעד אלבומי הקאנטרי של בילבורד וה-149 במצעד הבילבורד 200.
את Favorites הוציאו זמן קצר לאחר יציאת אלבום האוסף השני של גייל, Classic Crystal, בשנת 1979.
(בעברית: תרגיש טוב בע"מ) הוא שיר של הלהקה הבריטית הווירטואלית גורילז בהשתתפות להקת ההיפ הופ האמריקאית דה לה סול.
השיר יצא לאור כסינגל המוביל מתוך אלבום האולפן השני של הלהקה, Demon Days, ב-9 במאי 2005, יומיים לפני יציאת האלבום.
הסינגל הגיע לשיאו במקום ה-2 במצעד הסינגלים הבריטי, במקום ה-14 בבילבורד הוט 100 בארצות הברית, במקום הראשון במצעד הרוק המודרני של בילבורד בארצות הברית והופיע בדירוג סוף השנה של בילבורד הוט 100 ב-2005 וגם ב-2006. השיר הגיע לשיא ב-10 המקומות הראשונים במצעדים ב-15 מדינות, והגיע למקום הראשון בספרד וביוון.
".Feel Good Inc" זכה חמש פעמים בפלטינה על המכירות בקנדה ובפלטינה כפולה בבריטניה.
השיר בעל למעלה מ-950 מיליון השמעות בספוטיפיי.